Annexe I Corpus truḥ-d, tmelleḥ-iten, tcelleḥ-iten, ssars-iten i yiṭij, tesɣer-iten, qquren, tejmaɛ-iten dɣa dayen teḥla, nettat teḥla, tuɣal akk ar ṣṣiffa-s, tuɣal arkulli, yeksas, teḥla, teqqim, yuɣal tesɛa-a aqcic s argaz-nni. Tga-as widmim acimi qqaren medden awal-agi, llan akk lehdur-agi si tmucuha akk id-kkan, ḍrant akk, llant tigad yeḍran di tmucuha-agi. Qqaren-as aqcic-nni, tefka-as isemis “ widmim ”, widmim a mmi, acimi mi ara temeslayeḍ d walebɛaḍ, ad as-tiniḍ “ A bu yedmim a mmi ”, tesneḍ awal-agi ? Syinna akk id-kkan akk, llant tigad yeḍran ḍrant zik dɣa yeqqar “ bu yedmim ”. Yuɣal, wigad-nni tgarmec-iten izerman-nni, qquren, tejmaɛ-ten, teḥrec, yuɣal imiren-nni, meqqer weqcic-nni, yettimɣur akka ciṭuḥ, yessen, yuɣal tenna-as : “ Inass i baba-k, ad nruḥ ad nerzef ɣer xwali ”, yuɣal, yenna-as : “ A baba ad nruḥ ar xwali ”, yenna-as : “ Tesɛiḍ aɛni xwali-k ? Naɣ yemma-k si lexla itt-id-wwiɣ ”, yenna-as : “ Sɛan akk medden imawlan, lexla ur d-yettak ara tilawin ”, yenna uqcic : “ Ulac tilawin di lexla, sɛan akk medden imawlan ”. Yenna-as : “ Yemma-k ur tesɛi ara imawlan, ur tesɛi ara gma-s, ur tesɛi ara yemma-s, ur tesɛi ara baba-s ”. Yuɣal imi i tewqem akken fell-as, imirennni kul tameddit ad as-yini ad nruḥ ad nerzef a baba, ad nruḥ ar xwali, nettat is-yennan akken i mmi-s, tenna-as : “ A mmi ad nruḥ ihi, heggi iman-ik ”, is-yenna : “ Heggi iman-im ad nruḥ ”. Tessew tareḥalit n lesfenǧ, tessew, teddem-d izerman-nni, tezwar-iten ar treḥalit-nni, tezwar-iten, tɣum-iten akka, tarna fell-asen lesfenǧ-nni, teččur-it, truḥ nettat tewwi-t deg uɛrur-is treḥalit-nni, aqcic-nni yeṭṭef-as afus-is. Ruḥen ɣef uḍar akken ileḥḥun medden zik.